***En handelsreisende*** (*persisk: فروشنده‎/Forušande*) er en iransk dramafilm fra 2016 med regi og manus av Asghar Farhadi. Filmen handler om et ektepar som framfører Arthur Millers *En handelsreisendes død*, hvor kvinnen blir skutt på scenen og hvor ektemannen prøver å finne ut hvem som har gjennomført forbrytelsen. Hovedrollene spilles av Shahab Hosseini og Taraneh Alidoosti.

Den ble belønnet med Oscar i klassen beste fremmedspråklige film.

Den ble meget godt mottatt av kritikerne og har fått 96 % på Rotten Tomatoes.

Handlingsreferat
----------------

Emad og Rana er ett ektepar som begge arbeider ved samme teater, med hovedrollene i en produksjon av En handelsreisendes død (originaltittel: Death of a Salesman) skrevet av Arthur Miller. Emad skildrer Willy Loman, og Rana skal spille rollen som Linda. Emad er også en populær instruktør ved en lokal skole. En kveld begynner leiligheten deres å kollapse, og de flykter fra bygningen sammen med flere andre beboere. De blir desperate etter å finne et annet sted å bo. Deres med-skuespiller Babak skaffer en annen leilighet for dem, hvor en kvinne nylig har flyttet ut - selv om kvinnen reiste sin vei i all hast, og forlot mange personlige eiendeler.

En kveld blir Rana angrepet, og havner ved sykehus. Når hun kommer hjem lider hun av traumer, og kvier seg for å kontakte politiet. Selv om hun ikke husker ansiktet til angriperen sin, oppdager Emad at den skyldige la igjen bilnøklene sine - som han matcher med et kjøretøy parkert utenfor leilighetsbygget. Til slutt henvender Emad seg til en av studentene hans, hvis far pleide å arbeide for politiet. Han klarer å spore kjøretøyet til en mann som heter Majid.

Emad lokker Majid til deres nå tomme tidligere leilighet, men Majids potensielle svigerfar ankommer i stedet. Emad kontakter også den gamle mannens familie og får dem til leiligheten, og låser mannen inn i et lite rom for å vente. Han har tenkt å avsløre mannens sanne karakter for resten av familien hans. Men når han åpner døren igjen, ser det ut til at den gamle mannen har fått problemer med hjertet. Emad ringer derfor Rana i panikk. Når Rana får vite hva Emad egentlig har til hensikt, sier hun at forholdet vil være slutt mellom dem hvis Emad fortsetter sin hevn.

Roller
------

* Shahab Hosseini – Emad
* Taraneh Alidoosti – Rana
* Babak Karimi – Babak
* Farid Sajadhosseini – The Man
* Mina Sadati – Sanam
* Maral Bani Adam – Kati
* Mehdi Koushki – Siavash
* Emad Emami – Ali
* Shirin Aghakashi – Esmat
* Mojtaba Pirzadeh – Majid
* Sahra Asadollahi – Mojgan
* Ehteram Boroumand – Mrs. Shahnazari
* Sam Valipour – Sadra

Referanser
----------

1. ↑  «The Salesman (Forushande)». *Rotten Tomatoes (Certified Fresh)* **(engelsk)**. Besøkt 14. september 2017.

Eksterne lenker
---------------

* (en) *En handelsreisende* på Internet Movie Database Rediger på Wikidata

* (da) *En handelsreisende* i Danmark Nationale Filminstitut Rediger på Wikidata

* (en) *En handelsreisende* på AllMovie Rediger på Wikidata

* (fr) *En handelsreisende* på Allociné Rediger på Wikidata

* (nl) *En handelsreisende* på MovieMeter Rediger på Wikidata

* (en) *En handelsreisende* på Turner Classic Movies Rediger på Wikidata

* (en) *En handelsreisende* på Rotten Tomatoes Rediger på Wikidata

* (en) *En handelsreisende* på Metacritic Rediger på Wikidata

* (en) *En handelsreisende* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |